آمریکا ترور تشکیلاتی داعش ایله موباریزه توپلانتیسینا ائو صاحب‌لیگینه حاضیرلاشیر.
ترور تشکیلاتی داعشه قارشی اولوسلار آراسی کوالیسیونون اورتاق‌لاری‌نین قاتیلاجاغی توپلانتی 22 - 23 مارس تاریخ‌لرینده 68 اؤلکه‌نین نماینده‌لری‌نین قاتیلیمی ایله گئچیریله‌جک.
آمریکان خاریجی ایشلر ناظیری رکس تیلرسونون ائوصاحیبلیغینده رئال‌لاشا‌جاق توپلانتیدا تورکیه‌نی مولوت چاووش اوغلو تمسیل ائده‌جک
توپلانتیدا نیظامی، ایقتیصادی مسئله‌لرله یاناشی قورتاریلان بؤلگه‌لرین کونترولو و قارشی سؤیلم گلیشدیرمک کیمی خوصوص‌لارین اله آلیناجاغی یازیلان آچیقلامادا، "کوالیسیون نیظام‌لی اولا‌راق کیچیک قروپ‌لار حالیندا داعشه قارشی موباریزنی آرتیرماق اوچون کووردیناسیون حالیندا. خاریجی ایشلر ناظیرلری‌نین سون کونفرانسی، ژوئیه 2016دا واشینگتوندا تشکیل ائدیلمیشدی. سیاسی دیرکتور سویه‌سین‌دکی توپلانتی ایسه 17 نوامبردا برلینده رئاللاشمیشدی. " معلوماتی وئریلدی.
خاریجی ایشلر ناظرلیگی موقتی سؤزچوسو مارک تونر ده گونده‌لیک مطبوعات کونفرانسیندا موضوعیا باغلی سوال‌لاری جوابلادی.
"روسیانین بو توپلانتیدا اولوب اولمایاجاغی" ایستیقامتین‌دکی سوال اوزرینه تونر، روسیانین کوالیسیونون پارچاسی اولمادیغینی خاطیرلاددی.  تونر، روسیانین کوالیسیونون پارچاسی اولمادیغینی خاطیرلاددی. تونر، "روسیا بو توپلانتیدا قاتیلمایاجاق." ایفاده‌سینی ایستیفاده ائتدی.
بو آرادا آمریکا عسگرلری‌نین سوریه‌نین شمالینا توپچو بیرلیکلریله بیرلیکده قونوشلاندیغی، آمریکا مرکزی قوموتانلیغی (CENTCOM) ژنرال جوزف ووتل طرفین‌دن دوغرولاندی.
آمریکا، سوریه‌نین شمالینا 400 قدر دنیز پیاده‌سی گؤندریب.
